## Identifiser akkord

Solfege spiller en akkord og du skal identifisere den. Idéen er at du skal gjøre det i tre trinn:

- Først finner du ut hvilken type akkord det er. Er det dur, moll, forminsket eller septim?

- Hvilken omvending?

- Og til sist, hvilken tone er den øverste?

Det er viktig at du tar deg god tid, og kanskje synger akkorden, og at du finner akkordtypen før du finner omvendingen. Legg merke til at denne øvelsen bruker leksjonsfiler, og at noen leksjonsfiler bare spør etter akkordtype eller akkordtype og omvending.

Nedenfor har jeg satt opp noen av leksjonsfilene i en rekkefølge du kan trene dem. Du finner alle filene på konfigurasjonssiden til øvelsen.

- chord-min-major

- chord-min-major-inv-not

- chord-min-major-inv

- chord-dim-aug

- chord-dim-aug-min-major

- chord-m7-7

- chord-m7-7-inv-not

- chord-m7-7-inv

- chord-m9-9

- chord-maj7-7b5

- chord-m7-7-maj7-7b5

### Konfigurasjon

Øverst på konfigurasjonssiden er det en ramme med tittelen Leksjonsfiler. Det er denne rammen du bruker til å velge leksjonsfil, og denne rammen er lik på alle øvelsene som bruker leksjonsfiler. Det er to kombobokser (knapper med en meny som popper opp når du klikker på den) i rammen. Den første lar deg velge hvilken samling med leksjonsfiler du skal bruke. Samlingen 'solfege' inneholder de filene som er distribuert med programmet. Samlingen 'bruker' inneholder filene du lager selv. Disse kan du lagre i mappen `$HOME/lesson-files`. Det er mulig å definere andre samlinger ved å redigere `$HOME/.solfegerc2.0`.

Nedenfor er det en av-på-knapp med tittelen Forandre midiinstrument for denne oppgaven. Hvis av-på-knappen er på så kan du velge tre instrumenter i rammene nedenfor. Det første vil bli brukt til å spille den høyeste tonene i akkorden, det neste spiller de midterste og det siste spiller den nederste tonen i akkorden. Hvis knappen ikke er på, så vil Solfege bruke det instrumentet som er valgt i brukervalgvinduet.

### Tastatur-snarveier

- Ny akkord: Alt-n

- Repeter: Alt-r

- Repeter arpeggio: Alt-a

- Gi opp: Alt-g